**CHIPUL TAU**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CHIPUL TĂU

Văd chipul tău, aici, la mine-n carte

Şi gândul meu mă poartă mai departe,

La chipul tău din fiecare zi,

Şi mă gândesc că tu mă vei iubi,

Şi mă gândesc că suntem doi copii,

Porniţi hai-hui prin lume să îşi poarte

Iubirea lor, a opta dintre arte,

Neînţeleasă încă nici de ei,

Căci arta lor e arta unor zei

Coborâtori în lumea noastră mică.

Cu arta lor, ei, zeii ne ridică

În olimpianul lor palat ceresc

Unde voi scrie mare "Te iubesc"

Pe pomi, pe flori, pe fiecare clipă,

Pe alba porumbelului aripă,

Pe stelele ce ţi le voi culege,

Pe gândul ce nu mi-l mai pot alege.

Văd chipul tău, aici, la mine-n carte

Şi gândul meu mă poartă mai departe

La dragostea ce nu mi-o pot opri.

Copila mea, mereu te voi iubi!